கோயா அமைச்சரவை

கோயா அமைச்சரவை (Koya ministry) என்பது இந்தியாவின் கேரள மாநிலத்தில் 1979 ஆம் ஆண்டு அக்டோபர் மாதம் 12 ஆம் தேதி முதல் திசம்பர் மாதம் 1 ஆம் தேதி வரை இருந்த ஓர் அமைச்சரவையாகும். இது ஐந்தாவது கேரள சட்டமன்றத்தின் நான்காவது அமைச்சரவையாகும். இந்திய ஒன்றிய முசுலிம் லீக் தலைவர் சி. எச். முகமது கோயா தலைமையில் இந்த கூட்டணி அரசாங்கம் அமைக்கப்பட்டது. காங்கிரசு கட்சி தலைவர் கே. கருணாகரன்  ஆதரவளித்தார். சுதந்திர இந்தியாவில் ஒரு மாநிலத்தை வழிநடத்திய முதல் இந்திய யூனியன் முசுலிம் லீக் உறுப்பினர் சி. எச். முகமது கோயா ஆவார். 

கேரள நில சீர்திருத்தச் சட்டத்தில் திருத்தம் செய்யப்பட்ட தானப் பத்திர மசோதா, கோயா அமைச்சகத்தால் நிறைவேற்றப்பட்டது. இம்மசோதா உபரி நிலம் வைத்திருக்கும் உரிமையாளர்களிடமிருந்து அவர்களின் குழந்தைகளுக்கு அல்லது குழந்தைகளின் குழந்தைகளுக்கு வழங்கப்படும் தானங்களை உறுதி செய்தது. இந்தத் திருத்தம் கேரள நில உச்சவரம்பு சட்டங்களின் மறுபகிர்வு திறனைக் குறைத்தது.

1979ஆம் ஆண்டு அக்டோபர் மாதத்தில் பி.கே. வாசுதேவன் நாயர் அமைச்சரவை பதவி விலகியதைத் தொடர்ந்து இந்த அமைச்சரவை உருவாக்கப்பட்டது. புதிய இந்தக் கூட்டணிக்கு கேரள காங்கிரசு கே.எம். மணி குழு மற்றும் பி.ஜே. ஜோசப் குழு ஆகியவை ஆதரவு அளித்தன. 1979 நவம்பர் நடுப்பகுதியில் கேரள காங்கிரசு கே.எம். மணி குழு கூட்டணிக்கான தனது ஆதரவை திரும்பப்  பெற்றது. காங்கிரசு ஏ.கே. அந்தோணி குழு கூட்டணிக்கான தனது ஆதரவை திரும்பப் பெற்றபோது, ​​கோயா தனது சட்டமன்ற பெரும்பான்மையை இழந்து, டிசம்பர் 1979 இல் பதவி விலகினார். கோயா அமைச்சரவை மொத்தமாக 1 மாதம் 20 நாட்கள் மட்டும் நீடித்தது. 

ஒரு குறுகிய கால குடியரசுத் தலைவர் ஆட்சிக்குப் பிறகு, முதல் ஈ.கே. நாயனார் அமைச்சரவை (25 சனவரி 1980) பதவியேற்றது.

+கோயா அமைச்சரவைஅமைச்சர்துறைகட்சிகாலம்சி.எச் முகமது கோயாமுதலமைச்சர்இந்திய ஒன்றிய முசுலிம் லீக்12 அக்டோபர்–1 திசம்பர் 1979என்.கே. பாலகிருசுணன்பொதுப்பணி மற்றும் வேளாண்மைபிரச்சா சோசலிச கட்சிஎன். பாசுக்கரன் நாயர்தொழிலாளர் மற்றும் வீட்டு வசதிIND தேசிய சனநாயகக் கட்சிகே. சே. சாக்கோவருவாய் மட்டும் கூட்டுறவுகேரளா காங்கிரசு கட்சி16 நவம்பர்–1 திசம்பர் 1979கே.ஏ. மேத்யூதொழிற்சாலைகள் மற்றும் வனம்

மேற்கோள்கள்

பகுப்பு:கேரள அரசியல்
பகுப்பு:கேரள அரசு